* asta au scandat salariații de la Braicar aflați în curtea punctului de lucru Depou Radu Negru * mesajul edilului șef transmis prin intermediul directorului general al companiei, Cornel Săndulescu: "până nu reluați lucrul nu avem ce discuta"!

Situația se menține critică în ce privește transportul public în orașul nostru. Salariații de la Braicar au intrat în a V-a zi de grevă spontană și se declară profund revoltați de faptul că nimeni din administrația locală, iar degetul lor acuzator îl indică pe primarul Marian Dragomir, nu a venit să stea de vorbă cu ei, iar oamenii să-și spună nemulțumirile. Directorul general al companiei Cornel Săndulescu a revenit în această dimineață în rândul protestatarilor în încercarea de a-i convinge să reia activitatea, însă s-a lovit de un refuz categoric. "Să vină primarul!", au scandat în cor salariații. De cealaltă parte, edilul șef le-a transmis, prin Cornel Săndulescu, că nu este de acord să negocieze cu nimeni de pe poziții de forță și că îi va primi la discuții imediat ce se va relua circulația mijloacelor de transport în comun.